OpenLLM-France/wikimedia huggingface dataset:
# Pekingo metroaren luzapenaren kronologia

Beijingo metroa 1969ko urriaren 1ean zabaldu zen, eta ordutik etengabe handitu da, linea berrien eraikuntzarekin. 2009ko irailaren 30ean 228 kilometro luze zen metro sarea, eta 2015. urtearen amaieran, aurrikusitako tarte guztiak zabaltzean, munduko metrorik luzeenatakoa izango da, Shanghaiko metroak bakarrik gaindituta.

## Kronologia
### 1969

* 1. linea: Urriaren 1ean, Beijingzhan tren geltokiaren eta Pingguoyuanen arteko tartea zabaldu zen, 23,6 kilometro eta 17 geltoki zituen lurpeko lehen linea.

### 1984

* 1. linea: Irailaren 20an, Beijingzhan eta Fuxingmen bitarteko tartea zabaldu zen, 16,1 kilometro eta 12 geltoki, guztiak lurpekoak.

### 1987

* 1. linea: Abenduaren 28an, Fuxingmen eta Pingguoyan arteko tartea zabaldu zen.

### 1992

* 1. linea: Abenduaren 12an, Fuxingmen eta Xidan arteko 1,5 tartea zabaldu zen.

### 2000

* 1. linea: Ekainaren 24an, Xidan eta Sihuidong arteko tartea zabaldu zen.

### 2002

* 2. linea: Linea biribila zabaldu zen Fuxingmen eta Jianguomenen lehen lineara aldatzeko beharrarekin.
* 3. linea: Irailaren 28an, hirugarren linea inauguratu zen Xizhimen eta Huoying arteko tartea zabalduz.

### 2003

* 3. linea: Urtarrilaren 28an, hirugarren linearen, Huoying eta Dongzhimen arteko tartea zabaldu zen.
* Badong linea: Abenduaren 27an, Badong linea zabaldu zen Sihui eta Tuqiao artean. Lineak momentu hartan 19 kilometro eta 13 geltoki zituen.

### 2007

* 5. linea: Urriaren 7an, Tiantongyuan Iparralde eta Songjiazhuang bitarteko bosgarren linea inauguratu zen. Momentu hartan lineak 27,6 kilometro eta 23 geltoki zituen.

### 2008

* 10. linea: Uztailaren 19an, joko olinpikoen aurretik, hamargarren linea zabaldu zen Bagou eta Jinsong artean. 25 kilometro.
* 8. linea: Uztailaren 19an, Beitucheng eta Basoko hegoaldeko atearen arteko 8. linea zabaldu zen. Momentu hartan lineak 4,5 kilometro luze zen.

### 2009

* 4. linea: Irailaren 28an, 28 kilometroko laugarren linea inauguratu zen Anheqiao Iparralde eta Gongyixiqiao bitartean.

## Etorkizuneko luzapenak

* 6. linea
* 8. linearen bigarren fasea
* 9. linea
* 10. linearen bigarren fasea
* Daxing eta Yizhuangerako linea
Eta beste sei linea gehiagoren proiektua prestatzen ari dira:
* 7. linea
* 14. linea
* 15. linea
* Fangshan, Changping eta Mendebaldeko ingurabide linea
2015. urtean Beijingo metro-sareak 561 kilometro izango ditu eta munduko luzeenetakoa izango da Shanghaiko metroarekin batera.

## Ikus, gainera

* Beijingo metroa
* Shanghaiko metroaren luzapenaren kronologia

## Kanpo estekak

* (Txineraz) Beijingo metroaren webgune ofiziala.
* (Ingelesez) Beijingo metroari buruzko informazioa Urbanrail.net webgunean.
* Datuak: Q12254932
# Pello Joxepe (kanta)

Pello Joxepe Nafarroako euskal kanta herrikoia da, bertsio bi dituena. Azkuek jaso zuen Uitzi-n (Larraun, Nafarroa).
Paco Ibañezek abestutako kanta honen bertsio baten doinua oinarritzat hartuz 1967an Naomi Shemer abeslari israeldarrak bere "Jerusalem urrezkoa" abesti ospetsua sortu zuen.
* Azkue
* Uitzi
* Paco Ibañez
* Mikel Laboa
* Naomi Shemer

### Hitzak eta musika

| Pello Joxepe tabernan dela haurra jaio da larraunen. Etxera joanda erran omen du "ez da nerea izanen, haur horren amak topa dezala haur horrek aita zein duen". | Hau pena eta pesadumbrea! Senarrak haurra ukatu. "Pello Josepe, bihotz nirea, haur horrek aita zu zaitu. haur horrentzako beste jaberik ezin nezake topatu". | "Fortunosoa nintzela baina ni naiz fortuna gabea. Abade batek eraman ditu umea eta andrea. Aita berea bazuen ere Andrea nuen nerea." |

## Erreferentziak

* ↑ 1864-1951., Azkue, Resurrección María de,. (1990). Cancionero popular vasco. Euskaltzaindia ISBN 84-85479-54-8. PMC 30836127. (Noiz kontsultatua: 2023-01-03).
* 1 2 «Pello Joxepe tabernan dela - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-01-03).
* ↑ Bertsozale.com

## Ikus, gainera

* Jerusalem urrezkoa
* Cancionero Popular Vasco

## Kanpo estekak

* Paco Ibañézen "Pello Joxepe" abestiaren bertsioa ikusgai eta entzungai.
* "Pello Joxepe" abestia Iruñeko karriketan zehar abestua. Iruñea kantuz.
* Datuak: Q2920294
* Multimedia: Pello Joxepe / Q2920294
# Sabino Cuadra

Sabino Cuadra Lasarte (Amurrio, Araba, 1949ko maiatzaren 24a - ) abokatu, sindikalista eta politikari independentista eta ezkertiarra da.

## Biografia

Sabino Cuadra Amurrion jaio zen 1949an, baina 1970eko hamarkadatik aurrera Nafarroan bizi da. Zuzenbidea ikasi zuen eta karrera bukatuta abokatu laboralista izan zen, 1974tik 1979ra. Urte horretan sartu zen funtzionario gisa Nafarroako Diputazioan lanean, ondoren Nafarroako Gobernua izango zena. 2010ean erretiroa hartu zuen, 61 urterekin.

### Ibilbide politikoa

Bere militantzia politikoa 1970eko hamarkadatik aurrera ezkerreko alderdi euskaltzale eta abertzaletan garatu du. Bere lehenengo militantzia Liga Komunista Iraultzailean izan zen, Hego Euskal Herriko alderdi troskista, eta ondoren hortik eratorriko ziren Auzolan, Zutik eta Batzarren militatu zuen. 1990eko hamarkadan bere laguna den Begoña Zabalarekin batera Batzarre utzi zuen.
Gazte heldu zen Iruñera Sabino Cuadra, eta urte gutxira gertatu zen German Rodriguezen hilketa Iruñeko zezen plazan, 1978ko uztailaren 8an. Geroztik, ez du burutik kendu Nafarroako memoria kolektiboan iltzatuta gelditu den gertakaria. Frankismopeko errepresioa salatu izan du beti Cuadrak, eta “amorru handiz" bizi izan zuen hori, baita "beldurrez" ere. Langile mugimendua bor bor zegoen garaian, sindikalgintzan aritu zen, eta langileen arteko elkartasuna gogoratzen du berak, batez ere.
1998an Euskal Herritarrok sortu zenean berriro ere hasi zen lan politikoa egiten koalizio horretan. 1999ko europako Parlamenturako hauteskundetan EHren zerrendakide izan zen. Herri Batasuna edo Batasunako militante ez zen arren Espainiako Alderdien Legearen ondorioz ilegalizatutako Iruñea Berrian ere hautagaia izan zen, baita Herritarren Zerrendan ere, 2004an.
Maila sindikalean Izquierda Sindical korrontean egon zen, CCOOri lotua. Ondoren LABen militatzen hasi zen. Internazionalismoan lan egin du, batez ere Komite Internazionalistak taldean. Izquierda Anticapitalistatik gertu dagoen Viento Sur aldizkarian idazten du.

### Diputatu

2010ean erretiroa hartu ondoren politikari ekin zion buru-belarri. 2011n Amaiurren ordezkari hautatu zuten Espainiako Diputatuen Kongresuan. Cuadra "independente" gisa aurkeztu zen koalizio honekin. Diputatu gisa fama handia hartu du, bere hainbat bideok zabalpen handia izan dutelarik YouTuben eta sare sozialetan.
2012ko irailean euskal gehiengo sindikalak deitutako greba orokorran Espainiako Poliziak kolpatu zuen. Bere argazkia, kolpea jasotzen diputatu akta erakusten zuen bitartean, Financial Times egunkarian agertu zen, portadan.

## Erreferentziak

* 1 2 «Esker onez | Sabino Cuadra» hamaika telebista 2024-09-21 (Noiz kontsultatua: 2025-02-05).
* ↑ «Bilaketa: Sabino Cuadra» www.youtube.com (Noiz kontsultatua: 2025-02-05).
* ↑ (Gaztelaniaz) Porto/Archivo, Un reportaje de Iosu Enguita Quiles Fotografía Iñaki. (2019-12-02). «San Fermín’78, crimen de Estado» Diario de Noticias de Navarra (Noiz kontsultatua: 2025-02-05).

## Kanpo estekak

* Kongresuko Diputatu fitxa
* Datuak: Q6116537
* Multimedia: Sabino Cuadra / Q6116537
# Estitxu Arozena

Estitxu Arozena Albizu (Mutriku, 1975eko urtarrilaren 7a) bertsolari nafarra da.

## Lanak

Hiru hilabeterekin Lesakara ekarri zuten aitaren (Manolo Arozena bertsolari Goizuetarra) lan aferak tarteko eta hantxe bizi da egun. Lesakako bertso eskolatik irtendako lehen belaunaldiko kidea; hamasei urterekin plazetarako urratsa eman zuen. Komunikatzaile paregabea zela txikitatik esaten zioten Arozenari, eta bertsolaritzan aurkitu zuen pentsatzen eta sentitzen zuen hori helarazteko modua. Bailarako lehenbiziko bertso eskola sortu zenean eman zuen izena bertan.
Bertsolaritzan emakumezkoen presentzia oso txikia zen garaian hasi zen plazan, eta zalantzarik gabe, gerora heldu diren hainbat emakumeren bidea urratu zuenetako bat da. Aitortu izan du Txapelketan aritzea ez zuela gustuko, baina Nafarroako txapelduna izatea mugarria izan zen historian eta urte haietako bidearen eta transmisioaren erakusle izan zen 2021ean Saioa Alkaizari txapela jantzi izana
Neska izateak hausnarketarako bidea ireki eta sexuen arteko desberdintasunen eta harremanen gainean sakontzera eraman du, baita akademikoki ere. Psikologia eta Sexologia ikasketak burutu zituen. Egun, Bortzirietako bertso-eskolaren irakaslea da.
Euskal Herriko Txapelketetan kantatua da 1993tik 2005era, eta Nafarroako Bertsolari Txapelketa birritan irabazitakoa, 1995 eta 1998an
Ondoko bertsoa, 1995ean Leitzan kantatutakoa da, Nafarroako Bertsolari Txapelketa irabaztean:
| « | Emakumeak bertsolaritzan ez dira hartu izan aintzat; errandakoa pasatu zaigu orain gutti arte behintzat. Nik txapel beltza onartuko dut hemengo oroigarritzat, baina hala ere ez da niretzat, ta errango dut zeinentzat: gizartearen inposaketak bota dituen neskentzat. | » |
2021eko Nafarroako Bertsolari Txapelketan txapela jarri zion Saioa Alkaizari.

## Txapelketak

* Nafarroako Bertsolari Txapelketa
** Txapelduna (2): 1995 eta 1998
** Txapeldunordea (5): 1996, 2001, 2004, 2005 eta 2006
** Hirugarrena (3): 2003, 2010 eta 2011
** Bostgarrena (1): 1997
* Bertsolari Txapelketa Nagusia
** Parte hartze (4): 1993, 1997, 2001 eta 2005

## Sariak

* Xalto Saria (2): 1993, 1994.

## Erreferentziak

* 1 2 3 «Esker onez | Estitxu Arozena» hamaika telebista 2024-09-17 (Noiz kontsultatua: 2025-02-05).

## Kanpo estekak

* Bertsozale.com:Estitxu Arozena
* "Bidea urratu duten bertsoak". Argia
* Datuak: Q12257309
# Keyk-e mahbub-e man

Nire pastelik gogokoena (persieraz: کیک محبوب من‎, Keyk-e mahbub-e man) 2024ko Maryam Moghaddam eta Behtash Sanaeeha irandar zinema zuzendarien tragikomedia da.

## Sinopsia

Oharra: Atal honek istorio osoa edo amaiera argitzen du.
Mahin Teheranen bizi den 70 urteko emakumea da. Erizain jubilatua da, eta badira 30 urte alargun gelditu zela. Haren alaba atzerrian bizi da, Mahinen bilobekin, eta, garai batean bere lagun erretiratuekin astero elkartzen bazen ere, urtean topaketa gutxi egiten dituzte orain. Eta, beraz, Mahinen egun guztiak antzekoak dira: lo egiteko arazoak dituenez, eguerdira arte gelditzen da ohean, lagun batek ondo dagoela ziurtatzeko telefonoz deitzen dion arte. Facetime deia izaten du ondoren alabarekin, eta lorategiko landareak zaintzen ditu, azokara erosketak egitera joan aurretik.
Aspaldiko partez lagunekin elkartuko da Mahin. Denak alargunak dira, eta, haien gaixotasun askotarikoez hitz egiteaz gain, maitasun harremanen gaia ere aterako da. Elkarrizketak motibatuta, Mahinek bere eguneroko errutina aldatuko du, gizon bat ezagutzeko helburuz. Horrela, okindegi bateko ilaran jarriko da, parkera joango da, baita hotel dotore bateko kafetegira ere. Pentsiodunek beren txartelak erabil ditzaketen jatetxe xume batean ezagutuko du Mahinek Faramarz. Haren adineko gizon bat da, taxi gidaria, eta, aldameneko mahaian eserita dagoela, janaria prestatuko dion emakumerik zain ez daukala esan duela entzungo du Mahinek. Hari taxira jarraitu ondoren, emakumeak etxera gonbidatuko du gizona, bere pastelik gogokoena prestatzeko.

## Aktoreak

* Lily Farhadpour: Mahin
* Esmail Mehrabi: Faramarz

## Zentsura

Filma Berlinalen aurkeztu zuten, baina zinemagileak ezin izan ziren bertan egon, Irango Gobernuak bidaiatzea debekatu baitzien. Filma estreinatu baino sei hilabete lehenago, ekoiztetxearen bulegoetara sartu zen Polizia, eta ordenagailuak eta disko gogorrak konfiskatu zizkien. Arrazoia: filmeko protagonista hijabik gabe azaltzen dela, eta bere etxera senarra ez den gizon bat gonbidatzen duela dantza egin eta ardoa edatera. Zorionez, zinemagileek atzerrian gorde zuten filmaren kopia bat, eta bi aktore protagonistek Berlingo jaialdian aurkezteko aukera izan zuten.

## Erreferentziak

* 1 2 3 «Berandu izan baino lehen» Berria 2025-02-05 CC BY-SA 4.0 lizentziapean.

## Kanpo estekak

* Datuak: Q124336101
* Multimedia: My Favourite Cake / Q124336101
# Arantza Burgoa Agirregomezkorta

Arantza Burgoa Agirregomezkorta (Ondarroa, 1965) kirolaria eta gorputz hezkuntzako irakaslea da. Kirol ezberdinak probatu ditu gaztea zenetik, baina orokorrean triatloi munduan ibili da. Horrez gain, emakumeak espazio pribatuetan kirola egitetik espazio publikoetara ateratzeko proiektuak dinamizatzen ere badabil, hala nola, Aringaingan taldea.

## Biografia

Gaztetan mendi irteerak egiten hasi zen Aurrera Mendi Taldearekin, eta beranduago, atletismo taldean ibili zen Zubi Zahar ikastolan, Jesus Mari Naberan ondarrutarraren eskutik. Ikastolatik institutura pasatu zenean atletismoan jarraitu zuen, eta beste bi talde pasatu zituen: Zornotzako atletismo taldea eta Donostiako Atletico San Sebastian. Handik, Madrilera joan zen INEF ikastera. Madrilen ikasi bitartean, lehiatzen jarraitu zuen.
Madrileko ikasketak amaitu ondoren, Ondarroara bueltatu zen, eta herrian, igeri taldeko nagusiak entrenatzen hasi zen. Ondarroako igeri taldean hasieratik izan dira dute emakumeek entrenatzaile ardura: Elena Fernandezen gidaritzan hasi zen martxan, gero Arantza Burgoa sartu zen eta beranduago haren ahizpa, Edurne Burgoa. Hezkuntzan eskolak ematen hasi zenean utzi zion Ondarroako igeri taldea entrenatzeari, eta haren lekukoa hartu zuen Edurne Burgoak.
Kros mistoetan parte hartzen hasi zen, eta ostean, 2009an, triatloiak egiten hasi zen. Beranduago, entrenatzailea hartu zuen. Bien bitartean mendiko zeharkaldiak ere egiten zituen.

### Bultzatutako proiektuak

Arantza Burgoak hainbat proiektutan parte hartu izan du emakumeak kirola kalean egitera bultzatuz.

#### Kalamendira ondarrutar bat egunero

2011an udalean kirol zinegotzi ardura hartu zuen. Kanpainen bidez jendea kirolera bultzatu nahi izan zuen udal taldeak. Agintaldi horretan erronka bat antolatu zuten: urtebetean egunero Kalamendira ondarrutar bat igotzea. Horren bidez, neskak mendian kirola egitera animatu nahi izan zituen.

#### Nesken taldeak kirol taldeetan

Sasoi hartan, Aurrera Kirol Elkarteari eta Ondarroa Arraun Elkarteari nesken taldeak ateratzeko eskatu zieten. Bi elkarteek sortu zituzten nesken taldeak.

#### Aringaingan proiektua

Beranduago, Ondarroako Udaleko Berdintasun Sailak Aringaingan proiektua dinamizatzeko proposatu zion: emakumeak herrian aringa-aringan egitera irteteko ekimena. 2014an hasi zen Burgoa proiektu horrekin. Proiektuak martxan jarraitzen du, eta hango kideek lasterketa eta triatloietan parte hartzen dute.

## Erreferentziak

* ↑ «Kirola: krisiak kanalizatzeko bidea» 11barri (Noiz kontsultatua: 2024-02-16).

## Kanpo estekak

* Datuak: Q130243776
# Europa bezain zaharra

Europa bezain zaharra Joxe Azurmendi filosofoak idatzitako saiakera liburua da.
Liburu honetan Azurmendik Aro Modernoa baino lehenagoko Erdi Arora eta Errenazimentura joko du Europaren historia kulturala aztertzera. Ikerketa horretatik Europako nazio-estatuen sortze eta bilakaeran azaldu izan diren hainbat topiko azaleratuko ditu. Liburuaren editore Haritz Azurmendiren arabera topiko horiek lantzeak garrantzi berezia du egungo Nazionalismo Ikerketek hartu duten ildoan. Izan ere, Ernest Gellner buru, XX.mendearen erdialdean gailendu zen modernismoa bezala ezagututako nazionalismoaren ikuskerak aldeztu zituen globalizazioa bezalako fenomenoak auzitan daudelarik topiko horiek indarberrituta datoz. Horrek nazionalismoa XIX.mendeko fenomenoa deneko ikuspegia zalantzan ipintzen du.

## Erreferentziak

* ↑ Azurmendi, Haritz: "Zertarako itzuli orain Modernitate aurrera" in Joxe Azurmendi Europa bezain zaharra, Andoain, Jakin, 2023. 7-17 or.

## Ikus, gainera

* Isidoro Sibiliakoa
* Dante
* Shakespeare
* Tazito
# Mayor (lurmuturra)

    Artikulu hau Santanderko lurmuturrari buruzkoa da; beste esanahietarako, ikus «Mayor».
Mayor (gaztelaniaz: Cabo Mayor) Kantabriako lurmuturra da. Santanderren, Cueto herrian, dago. Kretazeo Goiztiarreko kareharriz osaturik dago.

## Arkitektura

Bere gainean, izen bereko itsasargi bat eta begiratoki bat daude, non bisitariak itsasoaren, itsaslabarraren eta marearteko zabalgunearen ikuspegi bikainak dituen. Gerra Zibileko defentsen aztarnak ere baditu.

## Erreferentziak

* ↑ Euskaltzaindia. (PDF) 159. arauaː Europako toponimia fisikoa. (Noiz kontsultatua: 2013-07-06).
* ↑ (Gaztelaniaz) Samaniego, Fernando. (2005/08/22). «El faro de Eduardo Sanz» El País.

## Kanpo estekak

* Datuak: Q2879053
* Multimedia: Cabo Mayor / Q2879053
# Bengalar egutegia

Bengalar egutegia (bengaleraz: বঙ্গাব্দ Bônggabdo edo বাংলা সন Bangla Shôn) Bangladesh eta ekialdeko Indiako Mendebaldeko Bengala, Assam eta Tripura estatuetan erabiltzen duten eguzki egutegia da. Urtea Pohela Boishakh egunean hasten da, Bangladeshen apirilaren 14an eta Indian apirilaren 15ean dena.
Bengalar egutegiak Pôhela Boishakh baino lehen Anno Dominik baino 594 urte gutxiago ditu eta Pôila Boishakh eta gero 593.

## Hilabeteak

| Zbk | Izena | Bengaleraz | Egun (Indian) | Egun (Bangladeshen) |
| 1 | Boishakh | বৈশাখ | 30 / 31 | 31 |
| 2 | Joishtho | জ্যৈষ্ঠ | 31 / 32 | 31 |
| 3 | Asharh | আষাঢ় | 31 / 32 | 31 |
| 4 | Srabon | শ্রাবণ | 31 / 32 | 31 |
| 5 | Bhadro | ভাদ্র | 31 / 32 | 31 |
| 6 | Ashvin | আশ্বিন | 31 / 30 | 30 |
| 7 | Kartika | কার্তিক | 29 / 30 | 30 |
| 8 | Ogrohayon | অগ্রহায়ণ | 29 / 30 | 30 |
| 9 | Poush | পৌষ | 29 / 30 | 30 |
| 10 | Magh | মাঘ | 29 / 30 | 30 |
| 11 | Falgun | ফাল্গুন | 29 / 30 | 30 (31 bisurtea bada) |
| 12 | Choitro | চৈত্র | 30 / 31 | 30 |

## Egunak

| Euskaraz | Bengaleraz | Transkripzioa |
| Astelehena | সোমবার | Shombar |
| Asteartea | মঙ্গলবার | Monggolbar |
| Asteazkena | বুধবার | Budhbar |
| Ostirala | বৃহস্পতিবার | Brihoshpotibar |
| Osteguna | শুক্রবার | Shukrobar |
| Larunbata | শনিবার | Shonibar |
| Igandea | রবিবার | Robibar |
# Bengalar Pizkundea

Bengaliar Pizkundea gizartea erreformatzeko mugimendua izan zen. Egungo Indian dagoen Bengala aldean eman zen, XIX. eta XX. mendearen hasieran, Britainiar Raj garaian.

## Historia

Bengalako Pizkundea Ram Mohan Roy rajárekin (1775-1833) hasi zen eta Rabindranath Tagorerekin (1861-1941) bukatu zen, neurri batean zeren eta, ondoren ere, bide bereko ekoizpen eta aldarrikapen ugari eman baitira. Bengalako XIX. mendean Erdi Aroan zegoen gizartea egungo gizartera batera pasa zen eta hori mota askotako mugimendu eta eragileei esker eman zen. Urte horietan ikerlariak, kazetariak idazlaeak, hizlariak, zientzialariak eta erlijioaren erreformatzaileak lanean ibili ziren trantsizioa hori garatzeko. Guztien artean pizkunde hori marraztu zuten Bengala modernoa sortzeko.

## Izen aipagarriak

* Akshay Kumar Datta (1820-86)
* Alexander Duff (1806-1878)
* Bankim Chandra Chattopadhyay (1838-1894)
* Bhudev Mukhopadhyay (1827-1894)
* Brajendra Nath Seal (1864-1938)
* David Hare (1775-1842)
* Debendranath Tagore (1817-1905) eta Tagore familia
* Dinabandhu Mitra (1830-1873)
* Henry Louis Vivian Derozio (1809-31) eta Young Bengal taldeko kideak
* Ishwar Chandra Vidyasagar (1820-91)
* Jagadananda Roy (fl. 1857-1879)
* Jagdish Chandra Bose (1858–1937)
* John Elliot Drinkwater Bethune (1801-1851)
* Kadambini Ganguly (1861-1923)
* Kazi Nazrul Islam (1899-1976)
* Keshub Chunder Sen (1838-1884)
* Krishna Mohan Banerjee(1813-1885)
* Lal Behari Dey(1824-1892)
* Michael Madhusudan Dutt (1824-73)
* Nirad C. Chaudhuri(1897-1999)
* Pramatha Chaudhuri
* Premendra Mitra (1904-1988)
* Protap Chunder Mozoomdar (1840-1905)
* Rabindranath Tagore (1861-1941)
* Ramakrishna Paramahamsa (1836-1886)
* Rammohun Roy (1774-1833)
* Romesh Dutt (1848-1909)
* Roquia Sakhawat Hussain (1880-1932), musulman erlijioko feminista
* Satyajit Ray (1921-1991)
* Satyendra Nath Bose (1894-1974)
* Sharat Chandra Chattopadhyay (1876-1938)
* Subhas Chandra Bose(1897-?1945)
* Swami Vivekananda (1863-1902)

## Iruditegia

* Rabindranath Tagore poeta eta artista. 1913an Nobel Saria eman zioten.
* Jagadish Chandra Bose zientzialaria.
* Satyendra Nath Bose zientzialaria.
* Bangladeshko poeta nazionala.

## Bibliografia

* Sivanath Sastri, A History of the Renaissance in Bengal: Ramtanu Lahiri, Brahman and Reformer, London: Swan, Sonnenschein (1903); Kolkata: Renaissance (2002)

## Erreferentziak

* ↑ History of the Bengali-speaking People by Nitish Sengupta, 211 or., UBS Publishers' Distributors Pvt. Ltd. ISBN 81-7476-355-4.
* ↑ Sumit Sarkar, "Calcutta and the Bengal Renaissance", in Calcutta, the Living City Sukanta Chaudhuri, I.liburuki, 95 or.

## Ikus, gainera

* Ram Mohan Roy
* Rabindranath Tagore

## Kanpo estekak

* (Ingelesez):Tagore familia eta gizartea.
# Ohea egin

Ohea egitea oheko arropa modu ordenatuan ipintzeari esaten zaio, modu erregularrean luzatuz eta tolestuz. Ohea gauez erabili ondoren egiten da, eguneko gainerako orduetan itxura estetikoa emateko. Goizetan egin ohi da, etxetik irten aurretik eta gela aireztatu ondoren.
Ohea egiteko, ekintza-segida honi jarraitzen zaio:
* Azpiko izara koltxoiaren azpitik luzatzea eta eragitea.
* Gaineko izara burusiarekin (badago) batera luzatu eta lisatu, burusiarekin lerrokatuz. Izararen goiko aldea burusiaren gainean tolestu, eta, hala, igurtzitik eta zikinkeriatik babesten duen hertza edo mendela sortuko da.
* Izara eta burusia koltxoiaren azpian sartu albo bietatik eta oinetik.
* Jarri burkoa oheburuan.
* Ohe-estalkia edo edredoia luzatu eta lisatu, eta gainerako piezen gainean jarri.
Ohearen estalkia edredoi nordikoa bada, eragiketa erraztu egiten da bigarren eta hirugarren etapak kentzean.

## Jatorria

«Ohea egitea» terminoa Erdi Arotik dator; garai hartan, oheak lasto-sorta batekin bakarrik eraikitzen ziren, eta sorta hori lurraren gainean edo banku altu baten gainean zabaltzen zen. Lastoa egunero jasotzen zenez eguzkitan lehortzeko edo etxeko beste lan batzuetarako, ohea literalki egin behar izaten zen gauero.

## Kanpo estekak

* Datuak: Q4878936
* Multimedia: Bed making / Q4878936
# Lisa Gerrard

Lisa Germaine Gerrard (Melbourne, 1961eko apirilaren 12a) australiar abeslari eta konpositorea da, Dead Can Dance taldeko burua. Haren ahotsa aberatsa, sakona, iluna eta tristea da kritikarien arabera. Urrezko Globoa jaso zuen Gladiator filmeko soinu bandarengatik eta, Denez Prigentekin batera, "Gortoz A Ran - J'Attends" abestu zuen Black Hawk Down filmean.

## Diskografia
### Elkarlanean

* Baraka (1992), Michael Stearnsekin.
* Duality (1998), Pieter Bourkekin.
* The Insider (soinu-banda) (1999), Pieter Bourkekin.
* Gladiator (soinu-banda) (2000), Hans Zimmerekin.
* Misión imposible 2 (soinu-banda) (2000), Hans Zimmerekin.
* Ali (Banda sonora)(2001) Pieter Bourkekin.
* Immortal Memory (2004), Patrick Cassidyrekin.
* A Thousand Roads (2005) Jeff Ronarekin.
* Ashes and Snow (2006) Patrick Cassidyrekin.
* "Wisdom of Wind" (2007) .
* View from a Window (2008) Josiah Brooksekin.
* Farscape (2008) Klaus Schulzerekin.
* Samsara (2011), Michael Stearnserekin.
* The Bible Series (soinu-banda) (2013), Hans Zimmerekin.
* 2:22 (Banda sonora) (2017) James Orrekin.
* Hiraeth (2018) David Kuckhermannekin.
* BooCheeMish (2018) Le Mystère Des Voix Bulgaresekin.
* Melodies Of My Youth (2019) Zbigniew Preisner eta Dominik Waniarekin.
* Secret Bridesmaids' Business (2019) James Orrekin.

### Bakarka

* The Mirror Pool (1995)
* Whalerider (Banda sonora) (2003)
* The Silver Tree (2006)
* The Best of Lisa Gerrard (2007)
* Black Opal (2009)
* Twilight Kingdom (2014)

## Erreferentziak

* ↑ S, Ana. (2012-01-27). «Mujerícolas: Lisa Gerrard .La voz de los ángeles» Mujerícolas (Noiz kontsultatua: 2020-05-27).

## Kanpo estekak

* Datuak: Q40580
* Multimedia: Lisa Gerrard / Q40580
# Geotrygon

Geotrygon Columbidae familiako hegazti kolunbiformeen genero bat da, eta Karibean, Erdialdeko Amerikan eta Hego Amerikako iparraldean banatutako eper-uso espezie batzuk biltzen ditu.

## Espezieak

Geotrigonen 9 espezie ezagutzen dira:
* Geotrygon caniceps
* Geotrygon chrysia
* Geotrygon leucometopia
* Geotrygon montana
* Geotrygon mystacea
* Geotrygon purpurata
* Geotrygon saphirina
* Geotrygon versicolor
* Geotrygon violacea

## Erreferentziak

* 1 2 Clements, J. F. 2007. The Clements Checklist of Birds of the World, 6th Edition. Cornell University Press. Downloadable from Cornell Lab of Ornithology
* ↑ Banks, Richard C.; Jason D. Weckstein, J. V. Remnsen jr and Kevin P. Johnson (2013). Classification of a clade of New World doves (Columbidae: Zenaidini). Zootaxa 3669 (2): 184–188.

## Kanpo estekak

* Datuak: Q468560
* Multimedia: Geotrygon / Q468560
* Espezieak: Geotrygon